Aleodorus

Aleodorus er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).

Utseende 
Små (gjerne 2-2,5 millimeter), vanligvis matt svarte eller brunlige kortvinger. Antennene er middels lange. Hodet er stort og firkantet med små fasettøyne, bak sterkt innsnevret slik at dyret får en påfallende tydelig "hals". Pronotum er rundet, bredest foran midten, med en dyp midtfure, knapt bredere enn hodet og mye smalere enn dekkvingene, som har parallelle sider og markerte "skuldre". Bakkanten er ganske rett. Bakkroppen er forholdsvis kort og bred, bredest i den bakre delen. Beina er lange og tynne. Slekten kan ligne på slekten Autalia men skiller seg fra denne blant annet på at kroppen er ganske matt, og at pronotum og dekkvingene mangler dype lengdegroper.

Levevis 
Disse kortvingene finnes gjerne mellom råtnende plantemateriale, i kompost, også i gammel møkk.

Utbredelse 
Slekten er utbredt fra Canada i nord til Argentina i sør.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Falagriini Mulsant & Rey, 1873
 Slekten Aleodorus Say, 1833
 Aleodorus argentinicus Pace, 1990
 Aleodorus bilobatus (Say, 1830)
 Aleodorus costaricensis (Bernhauer, 1940)
 Aleodorus crenatus (Sharp, 1883)
 Aleodorus debilis (Sharp, 1883)
 Aleodorus discisus (Erichson, 1839)
 Aleodorus dubius (Sharp, 1883)
 Aleodorus ecuadorensis Pace, 2015
 Aleodorus forsteri Scheerpeltz, 1960
 Aleodorus graniger (Sharp, 1883)
 Aleodorus intricatus (Casey, 1906)
 Aleodorus maureenae Hoebeke, 1993
 Aleodorus miricollis Pace, 1990
 Aleodorus osellai Pace, 2015
 Aleodorus partitus (LeConte, 1866)
 Aleodorus peruvianus Pace, 1990
 Aleodorus scissus (Erichson, 1839)
 Aleodorus scutellaris (LeConte, 1866)

Referanser

Eksterne lenker 
 bugguide.net - bildedatabase over nordamerikanske insekter 

 

Småkortvinger
Biller formelt beskrevet i 1833
Dyr formelt beskrevet av Thomas Say